	
	


UPN talde parlamentarioari atxikitako foru parlamentari Ángel Ansa Echegaray jaunak 11-25/PES-00099 galdera egin du Pirinioaurreko eta Zangozako Eskualdeko HTJPko funtsak esleitzeko irizpideei buruz. Hona hemen Nafarroako Gobernuaren Kultura, Kirol eta Turismoko kontseilariak horretaz ematen dion informazioa:
“Helmugetako Turismo Jasangarritasuneko Estrategia” dokumentuaren azken bertsioa Turismoko Estatuko Idazkaritzaren egoitza elektronikoan argitaratuta dago, eta dokumentu horretan Turismo Jasangarritasuneko Planen garapena eta betearazpena osatzen duten elementu eta osagai guztiak xehe azaltzen dira.
https://sede.serviciosmin.gob.es/es-ES/procedimientoselectronicos/paginas/detalle-procedimientos.aspx?IdProcedimiento=253
Dokumentu horren 8. apartatuan (Helmugetako Turismo Jasangarritasuneko Lurralde Planak), 8.1.1 puntuan, honako hau zehazten da:
8.1.1. Helmugako Turismo Jasangarritasuneko Planak (HTJP). 
Helmuga bakoitzeko tokiko erakundeek diseinatu eta gauzatu beharreko planak dira. Helmugen arazoak konpontzeko helburua izanen dute, baldin eta estrategia honetan ezarritako helburuekin eta turismoaren arloko estatuko eta autonomia erkidegoetako dokumentu estrategikoekin lotuta badaude.
Helmugako Turismo Jasangarritasuneko Planen ezohiko programa Estatuko Administrazio Orokorrak, autonomia erkidegoek eta toki erakundeek koordinatutako prozesua bada ere, toki erakundeek aurkeztu dituzte beren HTJPak Industria eta Turismo Ministerioak deitutako Jasangarritasun Planen urteko ezohiko deialdietara (3).
Beraz, Pirinioaurreko eta Zangozako Eskualdeko HTJPri dagokionez, Cederna Garalur Elkarteak eman lezake balorazio eta adjudikazio irizpideei buruz eskatutako informazioa, elkarte horrek egin eta aurkeztu baitzuen plana, dirulaguntzaren onuradun izan zen eta plana kudeatzen du.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

